钦定古今图书集成/理学汇编/学行典/第261卷 > 宋隐
## 钦定古今图书集成/理学汇编/学行典/第261卷 > 宋隐

按《畿辅通志》：“宋隐，字处默，其先介休人。慕容廆时，父
恭徙家列人。隐性至孝，专精好学。魏太祖拜尚书吏
部郎，寻以母丧归列人。复被征，固辞不就。临终谓其
子经曰：‘苟能入顺父母，出悌乡党，以忠清奉之，幸仕
郡曹足矣，不劳远请台阁。恐汝不能富贵，徒延门户
之累耳’。”世以为名言。隐弟辅，慷慨有大节，博览群书。
州辟别驾宣并子温俱征拜中书博士。温卒，累赠列
人、定侯。